**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-384-2/16**

**Podgorica, 22.06.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi podnosioca XX iz Tivta br. 495 od 30.03.2016.godine , protiv rješenja JU SMŠ “Mladost” – Tivat, broj 436 od 24.03.2016.godine , na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i člana 236 stav 1 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 07.06.2016.godine donio:

**RJEŠENJE**

Poništava se rješenje JU SMŠ “Mladost” – Tivat, broj 436 od 24.03.2016.godine.

Spise predmeta dostaviti JU SMŠ “Mladost” – Tivat na dalje postupanje i odlučivanje.

**O b r a z l o ž e nj e**

Prvostepeni organ je postupajući po podnijetom zahtjevu XX br.302 od 09.03.2016.godine donio rješenje br. 436 od 24.03.2016.godine, u kojem je odlučeno na način: ” XX na osnovu zahtjeva br. 302 od 09.03.2016.godine dozvoljava se pristup traženim informacijama dostavom pisane informacije, i to: dokument zaveden djelovodnim štambiljom JU SMŠ "Mladost" - Tivat pod brojem 1344 za 26.09.2013.godine je Prijava za polaganje stručnog ispita XX sa prilozima, i to: pisani stručni rad na temu "Troškovi sa stanovišta kvaliteta ekonomike preduzeća"(dj.br. 1344/1 od 26.09.2013.), Mišljenje mentora o stručnom radu (dj.br. 1344/2 od 26.09.2013.), fotokopija Uvjerenja o visokoj stručnoj spremi (dj.br. 1344/3 od 26.09.2013.) i Potvrda o radnom stažu u nastavi.2.XX na osnovu dijela Zahtjeva br. 302 od 09.03.2016. godine koji se odnosi na dostavi eventualnih dokaza da su prethodno navedena dokumenta zavedena u djelovodnu knjigu JU SMŠ "Mladost" Tivat, dozvoljava se pristup traženim informacijama o obliku fotokopije izvoda iz djelovodne knjige za dj.br. 1344 za 26.09.2013.Pristup traženim informacijama pod stavkom 2 ostvariće se dostavom fotokopije dokumenata putem pošte, preporučenom pošiljkom na adresu podnosioca zahtjeva XX u roku od 3 dana od dana dostavljanja ovog rješenja, odnosno u roku od 5 dana od dana dostavljanja dokaza o uplati troškova postupka.Troškovi postupka odreduju se u iznosu od 1,10 eura koje je XX dužan uplatiti u korist SMŠ „Mladost“ - Tivat na žiro račun 535-12444-92, prije isteka roka iz prethodnog stava i o tome dostaviti odgovarajući dokaz.“ U obrazloženju rješenja prvostepeni organ je naveo da je u posjedu tražene infomacije te da će iste biti dostavljene podnosiocu u vidu kopije, putem pošte po dostavljanju dokaza o uplati troškova postupka. Prvostepeni organ je utvrdio troškove postupka u iznosu od 1,10 eura u skladu sa članom 33 Zakona o slobodnom pristupu informacijama, i obavijestio podnosioca zahtjeva da će mu tražena informacija biti dostavljena nakon uplate određenih troškova. Prvostepeni organ se u osporenom rješenju pozvao na člana 33 stav 4 Zakona o slobodnom pristupu informacijama kojim je propisano da ukoliko se podnosilac zahtjeva nalazi na evidenciji Centra za socijalni rad kao lice u stanju socijalne potrebe ili lice sa invaliditetom, dužan da o tome dostavi dokaz kako bi bio oslobođen plaćanja troškova postupka.

Protiv ovog rješenja u zakonskom roku podnosilac zahtjeva je uložio žalbu iz svih zakonom propisanih razloga. Žalilac u žalbi navodi da je osporeno rješenje u cjelosti nezakonito, jer su razlozi u potpunoj suprotnosti sa činjenicama, netačno je utvrđeno činjenično stanje i pogrešno primijenjeno materijalno pravo. Naime, žalilac navodi da je nesporna činjenica da zahtjev broj 302 nije podnio u skladu sa Zakonom o slobodnom pristupu informacijama, već shodno radnim i procesnim pravima, te prvostepeni organ nije pravilno utvrdio pa proizilazi da je pogrešno primijenio materijalno pravo. Predloženo je da Agencija za zaštitu ličnih podataka i slobodan pristup informacijama poništi rješenje JU SMŠ Mladost br 436 od 24.03.2016.godine kao nezakonito.

Nakon razmatranja spisa predmeta, žalbenih navoda , Savjet Agencije nalazi da je žalba osnovana .

Savjet Agencije je poništio rješenje prvostepenog organa JU SMŠ Mladost br 436 od 24.03.2016.godine zbog pogrešne primjene materijalnog prava. U Zakonu o slobodnom pristupu informacijama (“Sl.list Crne Gore”, br.44/12) u članu 34 propisano je da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama preko organa vlasti koji je o zahtjevu rješavao u prvom stepenu. Uvidom u spis predmeta , konkretno u podnijeti zahtjeva XX iz Tivta, br 302 od 09.03.2016.godine i cijenići navode iz podnijete žalbe, Savjet Agencije je našao da zahtjev nije podnijet shodno odredbama Zakonu o slobodnom pristupu informacijama, pa je utvrđeno da je osporeno rješenje ništavo. Savjet Agencije je na osnovu utvrđenog činjeničnog stanja u spisima predmeta utvrdio da radi o pogrešnoj primjeni materijalnog prava prvostepenog organa , jer je zahtjev upućen shodno pravima iz radnih odnosa, koja se ne mogu rješavati na osnovu Zakona o slobodnom pristupu informacijama te pravilnom primjenom člana 236 stav 1 Zakona o opštem upravnom postupku kojim je propisano da ako drugostepeni organ utvrdi da je u prvostepenom postupku učinjena nepravilnost koja čini rješenje ništavim, oglasiće takvo rješenje ništavim, kao i onaj dio postupka koji je sproveden poslije te nepravilnosti, te je poništio rješenje JU SMŠ Mladost br 436 od 24.03.2016.godine i spise predmeta vraća JU SMŠ “Mladost” – Tivat na dalje postupanje i odlučivanje.

Sa iznijetih razloga, shodno članu 38 stav 2 Zakona o slobodnom pristupu informacijama i člana 236 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

 **SAVJET AGENCIJE:**

**Predsjednik, Muhamed Gjokaj**